ბელგაუმი
ბელგაუმი (ასევე ცნობილი როგორც ბელგაონი; ოფიციალურად ― ბელაგავი) ― ქალაქი ინდოეთის შტატ კარნატაკაში. მდებარეობს შტატის ჩრდილოეთ ნაწილში, დასავლეთ გატების გასწვრივ. არის ამავე სახელწოდები მქონე ბელაგავის დანაყოფისა და ბელაგავის ოლქის ადმინისტრაციული ცენტრი. კარნატაკის მთავრობამ წამოაყენა იდეა, რომ ბელგაუმი კარნატაკის შტატის მეორე დედაქალაქი გახდეს ბანგალორთან ერთად, რამდენადაც შტატის მეორე ადმინისტრაციული შენობა სუვარნა ვიდჰანა სოუდჰა 2012 წლის 11 ოქტომბერს სწორედ ბელგაუმში გაიხსნა. ბელგაუმი ერთ-ერთია ინდოეთის 100 ქალაქიდან და პირველი ფაზის 20 ქალაქიდან, რომლებიც გონიერი ქალაქის მისიის ფარვლებში გონიერ ქალაქად უნდა გარდაიქმნან.